13/Sv. 51 Službeni list Europske unije 135 32007R0657 15.6.2007. SLUŽBENI LIST EUROPSKE UNIJE L 155/7 UREDBA KOMISIJE (EZ) br. 657/2007 od 14. lipnja 2007. o provedbi Uredbe Vijeća (EZ) br. 1165/98 o kratkoročnim statistikama u odnosu na uspostavu europskih planova uzoraka KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 1165/98 od 19. svibnja 1998. o kratkoročnim statistikama (!), a posebno njezin članak 17. točku (i), budući da: (1) — Uredbom (EZ) br. 1165/98 uspostavljen je zajednički okvir za proizvodnju kratkoročnih statistika Zajednice o poslovnom ciklusu. (2) _ Uredbom (EZ) br.1158/2005 Europskog parlamenta i Vijeća od 6. srpnja 2005. o izmjeni Uredbe Vijeća (EZ) br. 1165/98 o kratkoročnim statistikama (?) državama članicama uvedena je obveza navođenja novog pokaza- telja (uvozne cijene u sektoru industrije) i dostavljanja podataka o inozemnim  pokazateljima u skladu s podjelom na zemlje unutar i izvan europodručja. To bi za posljedicu moglo imati nastanak znatnih troškova za nacionalne statističke sustave. (3) — Uredbom (EZ) br.1158/2005 uvedena je mogućnost uspostave europskih planova uzoraka za smanjenje troškova nacionalnih statističkih sustava, kako bi se osiguralo ispunjavanje europskih zahtjeva za podatke te kako bi se Komisiji (Eurostat) omogućila priprava vjero- dostojnih europskih procjena za odgovarajuće pokazate- lje. (4) — Mjere predviđene ovom Uredbom u skladu su s mišlje- njem Odbora za statistički program, (') SL L 162, 5.6.1998., str. 1. Uredba kako je zadnje izmijenjena Uredbom (EZ) br. 1893/2006 Europskog parlamenta i Vijeća (SL L 393, 30.12.2006., str. 1.). () SL L 191, 22.7.2005., str. 1. DONIJELA JE OVU UREDBU: Članak 1. Europski planovi uzoraka mogu se primjenjivati u izradi stati- stika u kojima se pravi razlika između zemalja unutar i izvan europodručja i to za sljedeće tri varijable utvrđene u Prilogu A Uredbi (EZ) br. 1165/98: Varijabla Naziv 132 Nove inozemne narudžbe 312 Proizvođačke cijene na inozemnom tržištu 340 Uvozne cijene Članak 2. Države članice koje sudjeluju u europskom planu uzoraka iz članka 1. dostavljaju Komisiji (Eurostatu) podatke barem za djelatnosti NACE Rev. 1.1, za varijable br. 132 i 312, i za proizvode KPD-a, za varijablu br. 340, kako je utvrđeno u Prilogu. Članak 3. Države članice koje sudjeluju u europskom planu uzoraka za varijablu br. 340 mogu ograničiti područje primjene dostav- ljenih podataka za tu varijablu na uvoz proizvoda iz zemalja izvan europodručja. Članak 4. Uvjeti europskih planova uzoraka iz Priloga mogu se prilagoditi promjenama bazne godine ili klasifikacijskog sustava ili važnim strukturnim promjenama u zemljama unutar europodručja. Članak 5. Svaka nova članica europodručja može se nakon uključivanja u europodručje pridružiti bilo kojem europskom planu uzoraka iz članka 1. Komisija nakon savjetovanja s dotičnom državom članicom utvrđuje djelatnosti NACE i proizvode KPD-a za koje treba slati podatke, kako bi se ta država članica uskladila s Uredbom (EZ) br. 1165/98 u okviru europskih planova uzoraka.